***Ո Ր Ո Շ ՈՒ Մ***

***Կատարողական վարույթը կասեցնելու մասին***

*«09» 04. 2014թ. ք. Իջևան*

*ՀՀ ԱՆ ԴԱՀԿ ծառայության Տավուշի մարզային բաժնի հարկադիր կատարող, արդարադատության լեյտենանատ Ս. Ղալթախչյանս ուսումնասիրելով 04.11.2013թ. հարուցված թիվ 11-2106/13 կատարողական վարույթի նյութերը.*

***Պ Ա Ր Զ Ե Ց Ի***

*Վարչական դատարանի կողմից 18.10.2013թ. տրված թիվ ՎԴ/0994/05/10 կատարողական թերթի համաձայն պետք է «Ռուբին» ՍՊԸ-ից հօգուտ ՀՀ պետական բյուջեի բռնագանձել 1.295.851 ՀՀ դրամ, ինչպես նաև բռնագանձման ենթակա գումարի 5 տոկոսը, որպես կատարողական ծախսի գումար :*

*Կատարողական գործողությունների ընթացքում հարցումներ են կատարվել տարբեր գերատեսչություններ՝ պարտապանի անվամբ սեփականության իրավունքով գույք կամ դրամական միջոցներ հայտնաբերելու նպատակով։*

*Ստացված հարցումների պատասխաններից պարզվել է, որ պարտապանը հանդիսանում է 1987թ. արտադրված SAZ3502 843 LS 57 պետհամարանիշի և 1981թ. արտադրված KAVZ664 881 LS 57 պետհամարանիշի ավտոմեքենաների սեփականատեր որոնց նկատմամբ կիրառվել է արգելանք:*

*Այլ գույք կամ դրամական միջոցներ որոնց վրա կարելի է բռնագանձում տարածել չեն հայտնաբերվել:*

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.*

***Ո Ր Ո Շ Ե Ց Ի***

*Կասեցնել 04.11.2013թ. հարուցված թիվ 11-2106/13 կատարողական վարույթը 60-օրյա ժամկետով:*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում.*

*Որոշման պատճենն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:*

*Հարկադիր կատարող` Ս. Ղալթախչյան*